Diari Oficial de la Generalitat Valenciana


Sumari del DOGV 2951, del 13-03-1997 (1997/813316)

RESOLUCIÓ d'1 de març de 1997, conjunta del sotssecretari de Política Financera i Tresor i del de Modernització de les Administracions Públiques de la Conselleria d'Economia, Hisenda i Administració Pública, per la qual es deleguen en la secretària general d'aquesta les funcions que a ells els corresponen en matèria de personal
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2951

Data del DOGV
:   13-03-1997

Secció del DOGV
:   ALTRES DISPOSICIONS

Número del document
:   1997/813316


Data del document
:   01-03-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'1 de març de 1997, conjunta del sotssecretari de Política Financera i Tresor i del de Modernització de les Administracions Públiques de la Conselleria d'Economia, Hisenda i Administració Pública, per la qual es deleguen en la secretària general d'aquesta les funcions que a ells els corresponen en matèria de personal. [97/L6338]  
Recentment, el Govern Valencià ha aprovat el Reglament Orgànic i Funcional de la Conselleria d'Economia, Hisenda i Administració Pública, en el qual s'efectua una nova organització dels centres directius, conseqüència de l'adscripció de competències en matèria d'administració pública.  
En aquest reglament es recull l'existència de dues sotssecretaries sectorials, la de Política Financera i Tresor i la de Modernització de les Administracions Públiques.  
La Llei de Govern Valencià en l'article 74, estableix entre les funcions del sotssecretari, la de exercir la direcció de tot el personal d'aquesta.  
Raons d'economia administrativa aconsellen que aquestes funcions pròpies dels sotssecretaris siguen delegades en un sol òrgan que puga, amb unitat de criteri, exercir aquestes atribucions.  
Per tot això, el sotssecretari de Política Financera i Tresor i el de Modernització de les Administracions Públiques de la Conselleria d'Economia, Hisenda i Administració Pública, conjuntament, i d'acord amb el que preceptuen els articles 68 i 74 de la Llei 5/1983, de 30 de desembre, de Govern Valencià, resolen:  
Primer   
Delegar en la secretària general de la Conselleria d'Economia, Hisenda i Administració Pública, totes les competències que en matèria de personal els concedeix la normativa vigent.  
Segon  
Sempre que es faça ús de la delegació de funcions contingudes en aquesta resolució, s'haurà de fer constar aquest aspecte, segons estableix l'article 68 de la Llei de Govern Valencià i 13 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.  
Tercer  
Aquesta resolució entrarà en vigor el dia de la publicació en el Diari Oficial de la Generalitat Valenciana.  
València, 1 de març de 1997.- El sotssecretari de Política Financera i Tresor: José Manuel Uncio Lacasa. - El sotssecretari per a la Modernització de les Administracions Públiques: José Emilio Cervera Cardona.